ଭୁବନେଶ୍ୱରରେ କୋହଳ ହେବ ନାହିଁ ଲକଡାଉନ୍ କଟକଣା - Prameya News7\nଭୁବନେଶ୍ୱରରେ କୋହଳ ହେବ ନାହିଁ ଲକଡାଉନ୍ କଟକଣା\nଭୁବନେଶ୍ୱର, ୨୬|୦୪ଃ କେନ୍ଦ୍ର ସରକାର ଦେଶରେ ସମସ୍ତ ଦୋକାନକୁ ସର୍ତ୍ତମୂଲକ ଭାବେ ଖୋଲିବା ପାଇଁ ଅନୁମତି ଦେଇଛନ୍ତି । ଏପରିକି ଓଡିଶା ସରକାର ମଧ୍ୟ କଟକଣା କୋହଳ କରି ବିଭିନ୍ନ ଦୋକାନକୁ ଖୋଲିବା ପାଇଁ କହିସାରିଛନ୍ତି । କିନ୍ତୁ ରାଜଧାନୀ ଭୁବନେଶ୍ୱରରେ କଟକଣା କୋହଳ ହେବ ନାହିଁ ବୋଲି ବିଏମସି କର୍ତ୍ତୃପକ୍ଷ ସୂଚନା ଦେଇଛନ୍ତି ।\nକର୍ତ୍ତୃପକ୍ଷ ଟ୍ୱିଟ୍ କରି କହିଛନ୍ତି ଯେ, ରାଜଧାନୀ ଭୁବନେଶ୍ୱର ଏବେ ରେଡ୍ ଜୋନରେ ରହିଛି । ଏଠାରେ ଲକଡାଉନ କଟକଣା କୋହଳ କରାଯିବ ନାହିଁ । ପୂର୍ବପରି ଏହା ଜାରି ରହିବ । ତେବେ ଆସନ୍ତା ସମୀକ୍ଷା ଯାଏଁ ଏଠାରେ କଟକଣା ଜାରି ରହିବ ବୋଲି କୁହାଯାଇଛି ।\nଶନିବାରଠାରୁ ଦେଶରେ ସର୍ତ୍ତମୂଳକ ଭାବେ ସମସ୍ତ ଦୋକାନ ଖୋଲିବାକୁ କେନ୍ଦ୍ର ସରକାରଙ୍କ ପକ୍ଷରୁ ବିଜ୍ଞପ୍ତି ଜାରି ହେବା ପରେ ରାଜ୍ୟରେ ମଧ୍ୟ କିଛି ଦୋକାନ ଖୋଲିବାକୁ ନିଷ୍ପତ୍ତି ନେଇଛନ୍ତି ଓଡ଼ିଶା ସରକାର । ତେବେ ରାଜ୍ୟରେ କେଉଁ ଦୋକାନ କେତେ ସମୟ ଖୋଲା ରହିବ ତା'ର ନିଷ୍ପତି ଜିଲ୍ଲାପାଳ ଏବଂ ମ୍ୟୁନିସିପାଲିଟି କମିଶନର ସ୍ଥିର କରିବେ । ସେହିଭଳି ରାଜ୍ୟରେ ପଞ୍ଜିକୃତ ଦୋକାନ ଗୁଡ଼ିକ ୫୦ପ୍ରତିଶତ କର୍ମଚାରୀରେ ଖୋଲିବାକୁ ନିର୍ଦେଶ ଦେଇଛନ୍ତି ସରକାର । ତେବେ ମାସ୍କ ପିନ୍ଧିବା, ସାମାଜିକ ଦୂରତା ରଖିବା ବାଧ୍ୟତାମୂଳକ କରାଯାଇଛି । ସେଲୁନ ଓ ମଦ ଦୋକାନକୁ ଏଥିରୁ ବାଦ୍ ଦିଆଯାଇଛି ।\nAs #Bhubaneswar is still in hot spot/red zone category the Lock down status in Bhubaneswar will continue as such to contain the spread of #COVID19 till review of the situation.\nCitizens are requested to kindly bear with us & cooperate. @CMO_Odisha @SecyChief @SarangiSudhansu\n -  BMC (@bmcbbsr) April 26, 2020\nରାଜ୍ୟରେ ପଞ୍ଜିକୃତ ଦୋକାନ ଗୁଡ଼ିକ ୫୦ ପ୍ରତିଶତ କର୍ମଚାରୀରେ ଖୋଲିବାକୁ ନିର୍ଦେଶ ଦେଇଛନ୍ତି ସରକାର । ତେବେ ମାସ୍କ ପିନ୍ଧିବା, ସାମାଜିକ ଦୂରତା ରଖିବା ବାଧ୍ୟତାମୂଳକ କରାଯାଇଛି । କେଉଁ ଦୋକାନ କେତେ ସମୟ ଖୋଲା ରହିବ ତା'ର ନିଷ୍ପତି ଜିଲ୍ଲାପାଳ ଏବଂ ମ୍ୟୁନିସିପାଲିଟି କମିଶନର ସ୍ଥିର କରିବେ ।
